Constituït el nou Consell de Participació Ciutadana de Gandia
27 febrer 2020

## Constituït el nou Consell de Participació Ciutadana de Gandia27 febrer 2020Última actualització: 14 juliol 2025

![](../gestion/img/_AO_9215-copia.jpg)  
  

Ahir es va constituir al Saló Laval de l’Ajuntament de Gandia el nou **Consell de Participació Ciutadana** de la present legislatura.  Amb la presència de **l’Alcaldessa de Gandia, Diana Morant** i del **regidor delegat de Polítiques amb la Ciutadania, Nahuel González**.

Per al govern local, la millor medicina per a fer front als problemes és augmentar la transparència en la gestió i fer més important la participació ciutadana, aconseguint un estat de codecisió en el que govern i ciutadania busquen conjuntament, de la mà, les solucions als problemes de la ciutat. _“Perquè pensem que compartint opinions, experiències i maneres de veure la nostra ciutat, és més fàcil encertar en les nostres decisions i en la gestió del dia a dia de Gandia”._ Morant va agrair la tasca del regidor de Polítiques amb la Ciutadania i va fer un xicotet balanç de la situació econòmica complica en la que es troba l’Ajuntament de la Gandia. _“Però la bona notícia és que estem reconduint-la i que tots els indicadors econòmics ens diuen que estem millor que quan vam entrar a governar._ _Gràcies a una bona gestió, coherent i seriosa, i a la comprensió dels gandians i les gandianes (que han sabut entendre els problemes i afrontar-los), hem aconseguit oxigenar les arques públiques. I això ens hi ha permet millorar la vida de les persones, millorar els serveis de la ciutat i encetar molts projectes necessaris i il·lusionants”._

Per a González el Consell de Participació Ciutadana té el _“repte de consolidar i millorar els Pressupostos Participatius, coordinar les activitats dels centres socials amb el programa Barris Actius, dinamitzar els barris de la ciutat amb un pla de d'acció comunitària”_ i encetar nous mecanismes Participació Ciutadana adaptats a les dinàmiques, associacions i persones que viuen i interactuen en la nostra ciutat. _“Com a president del Consell de Participació vull expressar l'agraïment als membres per la seua implicació i responsabilitat i reafirmar la voluntat de treballar per a que el Consell siga un espai de diàleg i consens amb la ciutadania i el teixit associatiu de la ciutat amb l'objectiu de crear un model de Participació, inclusiu i engrescador que empodere a la ciutadania de la ciutat”_, ha expressat González.

[Twittear](https://twitter.com/share)